ಬರಹಗಾರ A.E. ಹಾಚ್‌ನರ್‌ ಜೊತೆಯಲ್ಲಿ ಸೇರಿಕೊಂಡು, ನ್ಯೂಮನ್‌'ಸ್‌ ಓನ್‌ ಎಂಬ ಹೆಸರಿನ ಆಹಾರ ಉತ್ಪನ್ನಗಳ ಒಂದು ಶ್ರೇಣಿಯನ್ನು ನ್ಯೂಮನ್‌ 1982ರಲ್ಲಿ ಹುಟ್ಟುಹಾಕಿದ. ಸಲಾಡ್‌ ಅಲಂಕರಣದೊಂದಿಗೆ ಪ್ರಾರಂಭಗೊಂಡ ಈ ಬ್ರಾಂಡ್‌ ನಂತರದಲ್ಲಿ ವಿಸ್ತರಣೆಗೊಂಡು, ಪಾಸ್ತಾ ಸಾಸ್‌, ನಿಂಬೆಹುಳಿ ಪಾನಕ, ಮೆಕ್ಕೆ ಜೋಳದ ಅರಳು, ಸಾಲ್ಸಾ, ಹಾಗೂ ಮದ್ಯ ಇವೇ ಮೊದಲಾದವುಗಳನ್ನು ತನ್ನ ಉತ್ಪನ್ನಶ್ರೇಣಿಯಲ್ಲಿ ಸೇರಿಸಿಕೊಂಡಿತು. ತೆರಿಗೆಗಳ ನಂತರದ ಎಲ್ಲಾ ಹುಟ್ಟುವಳಿಯನ್ನೂ ಅನಾಥಾಶ್ರಮಕ್ಕೆ ದೇಣಿಗೆಯಾಗಿ ನೀಡಲಾಗುತ್ತದೆ ಎಂಬ ಕಾರ್ಯನೀತಿಯೊಂದನ್ನು ನ್ಯೂಮನ್‌ ಹುಟ್ಟುಹಾಕಿದ. 2006ರ ಆರಂಭದಲ್ಲಿದ್ದಂತೆ, ಈ ವಿಶೇಷಾಧಿಕಾರದ ಸಂಸ್ಥೆಯು 250 ದಶಲಕ್ಷ $ಗೂ ಮೀರಿದ ಹಣವನ್ನು ದೇಣಿಗೆ ನೀಡಿದೆ. ಈ ವಿಷಯಕ್ಕೆ ಸಂಬಂಧಿಸಿದಂತೆ "ಷೇಮ್‌ಲೆಸ್‌ ಎಕ್ಸ್‌ಪ್ಲಾಯ್ಟೇಷನ್‌ ಇನ್‌ ಪರ್ಸೂಟ್‌ ಆಫ್‌ ದಿ ಕಾಮನ್‌ ಗಾಡ್‌" ಎಂಬ ಪ್ರಬಂಧವನ್ನು ಹಾಚ್‌ನರ್ ಜೊತೆಗೆ ಸೇರಿಕೊಂಡು ಅವನು ಬರೆದ. ಇತರ ಪ್ರಶಸ್ತಿಗಳ ಪೈಕಿ, PEN/ನ್ಯೂಮನ್‌'ಸ್‌ ಓನ್‌ ಫಸ್ಟ್‌ ಅಮೆಂಡ್‌ಮೆಂಟ್‌ ಪ್ರಶಸ್ತಿಗೆ ನ್ಯೂಮನ್‌'ಸ್‌ ಓನ್‌ ಸಂಸ್ಥೆ ಸಹ-ಪ್ರಾಯೋಜಕನಾಗಿದೆ. 25,000$ನಷ್ಟು ಮೊತ್ತದ ಒಂದು ನಗದು ಬಹುಮಾನದ ಸ್ವರೂಪದಲ್ಲಿರುವ ಈ ಪ್ರಶಸ್ತಿಯು ಅದರ ಲಿಖಿತ ರೂಪಕ್ಕೆ ಅನ್ವಯಿಸುವಂತೆ, ಫಸ್ಟ್‌ ಅಮೆಂಡ್‌ಮೆಂಟ್‌‌ನ್ನು ಸಂರಕ್ಷಿಸುವವರನ್ನು ಗುರುತಿಸಲೆಂದು ವಿನ್ಯಾಸಗೊಳಿಸಲ್ಪಟ್ಟಿದೆ. ಅವನ ಸಾವಿನ ನಂತರ ಕಂಪನಿಯ ಚುಕ್ಕಾಣಿಯನ್ನು ಅವನ ಮಗಳಾದ ನೆಲ್‌ ನ್ಯೂಮನ್‌ ಕೈಗೆತ್ತಿಕೊಂಡಳು.

ಗಂಭೀರ ಸ್ವರೂಪದ ಅಸ್ವಸ್ಥತೆಯನ್ನು ಹೊಂದಿರುವ ಮಕ್ಕಳಿಗೋಸ್ಕರ ಅವನು ಸ್ಥಾಪಿಸಿರುವ ಹೋಲ್‌ ಇನ್‌ ದಿ ವಾಲ್‌ ಗ್ಯಾಂಗ್‌ ಕ್ಯಾಂಪ್‌ ಎಂಬ ಒಂದು ವಾಸಯೋಗ್ಯ ಬೇಸಿಗೆ ಶಿಬಿರವು, ಅವನ ಲೋಕೋಪಕಾರದ ಫಲಾನುಭವಿಗಳಲ್ಲಿ ಒಂದೆನಿಸಿದೆ; ಇದು ಕನೆಕ್ಟಿಕಟ್‌‌ನ ಆಶ್‌ಫೋರ್ಡ್‌‌‌‌ನಲ್ಲಿ ನೆಲೆಗೊಂಡಿದೆ. 1988ರಲ್ಲಿ ಸ್ಥಾಪಿಸಲ್ಪಟ್ಟ ಈ ಶಿಬಿರದಲ್ಲಿ ನ್ಯೂಮನ್‌ನದು ಸಹ-ಸಂಸ್ಥಾಪಕನ ಪಾತ್ರವಾಗಿತ್ತು; "ಬುಚ್‌ ಕ್ಯಾಸಿಡಿ ಅಂಡ್‌ ದಿ ಸನ್‌ಡಾನ್ಸ್‌ ಕಿಡ್‌" (1969) ಎಂಬ ತನ್ನ ಚಲನಚಿತ್ರದಲ್ಲಿ ಬರುವ ತಂಡದ ಹೆಸರನ್ನು ಈ ಶಿಬಿರಕ್ಕೆ ಇಡಲಾಗಿತ್ತು. ಫೈ ಕಪ್ಪಾ ಟೌ ಎಂಬ ಹೆಸರಿನ ನ್ಯೂಮನ್‌ನ ಕಾಲೇಜು ಬಳಗವು ಹೋಲ್‌ ಇನ್‌ ದಿ ವಾಲ್‌ನ್ನು 1995ರಲ್ಲಿ ತಮ್ಮ "ರಾಷ್ಟ್ರೀಯ ಲೋಕೋಪಕಾರ"ದ ಸ್ವರೂಪದಲ್ಲಿ ಸ್ವೀಕರಿಸಿತು. ಒಂದು ಶಿಬಿರವಾಗಿ ಪ್ರಾರಂಭಗೊಂಡಿದ್ದು, U.S., ಐರ್ಲೆಂಡ್‌, ಫ್ರಾನ್ಸ್‌, ಹಾಗೂ ಇಸ್ರೇಲ್ ಇವೇ ಮೊದಲಾದ ಕಡೆಗಳಲ್ಲಿ ಹಲವಾರು ಹೋಲ್‌ ಇನ್‌ ದಿ ವಾಲ್‌ ಶಿಬಿರಗಳು ಸ್ಥಾಪಿಸಲ್ಪಡುವವರೆಗೆ ವಿಸ್ತರಿಸಲ್ಪಟ್ಟಿತು. ಈ ಶಿಬಿರಗಳು ಪ್ರತಿವರ್ಷವೂ 13,000 ಮಕ್ಕಳಿಗೆ ಉಚಿತವಾಗಿ ಸೇವೆ ಸಲ್ಲಿಸುತ್ತವೆ.

1999ರ ಜೂನ್‌ನಲ್ಲಿ, ಕೊಸೊವೊದಲ್ಲಿನ ನಿರಾಶ್ರಿತರಿಗೆ ನೆರವಾಗುವ ದೃಷ್ಟಿಯಿಂದ, ಕ್ಯಾಥಲಿಕ್‌ ರಿಲೀಫ್‌ ಸರ್ವೀಸಸ್‌ ಸಂಸ್ಥೆಗೆ ನ್ಯೂಮನ್‌ 250,000$ನಷ್ಟು ಹಣವನ್ನು ದೇಣಿಗೆ ನೀಡಿದ.

ಕೆನ್ಯನ್‌ ಕಾಲೇಜಿನ ಪ್ರಸಕ್ತ 230 ದಶಲಕ್ಷ $ನಷ್ಟು ನಿಧಿ-ಸಂಗ್ರಹಣಾ ಪ್ರಚಾರಾಂದೋಲನದ ಅಂಗವಾಗಿ ಒಂದು ವಿದ್ಯಾರ್ಥಿ ವೇತನದ ನಿಧಿಯನ್ನು ಸ್ಥಾಪಿಸಲು, ನ್ಯೂಮನ್‌ ಶಾಲೆಗೆ 10 ದಶಲಕ್ಷ $ನಷ್ಟು ಹಣವನ್ನು ದೇಣಿಗೆ ನೀಡಿದ್ದನೆಂದು ಕೆನ್ಯನ್‌ ಕಾಲೇಜು 2007ರ ಜೂನ್‌ 1ರಂದು ಪ್ರಕಟಿಸಿತು. ನ್ಯೂಮನ್‌ ಮತ್ತು ವುಡ್‌ವರ್ಡ್‌ ಇಬ್ಬರೂ ಸಹ ಹಿಂದಿನ ಪ್ರಚಾರಾಂದೋಲನವೊಂದರ ಗೌರವಾರ್ಥ ಉಪಾಧ್ಯಕ್ಷರಾಗಿದ್ದರು.

ಕಮಿಟಿ ಎನ್‌ಕರೇಜಿಂಗ್‌ ಕಾರ್ಪೊರೇಟ್‌ ಫಿಲಾಂತ್ರಪಿ (CECP) ಎಂಬ ಸಂಸ್ಥೆಯ ಸಂಸ್ಥಾಪಕರಲ್ಲಿ ಪಾಲ್‌ ನ್ಯೂಮನ್‌ ಒಬ್ಬನಾಗಿದ್ದ. ಇದು CEOಗಳು ಹಾಗೂ ಸಾಂಸ್ಥಿಕ ಅಧ್ಯಕ್ಷರ ಒಂದು ಸದಸ್ಯತ್ವ ಸಂಘಟನೆಯಾಗಿದ್ದು, ಜಾಗತಿಕ ಸಾಂಸ್ಥಿಕ ಲೋಕೋಪಕಾರದ ಮಟ್ಟ ಹಾಗೂ ಗುಣಮಟ್ಟವನ್ನು ಮೇಲಕ್ಕೆತ್ತುವುದರ ಕಡೆ ಬದ್ಧತೆಯನ್ನು ಹೊಂದಿತ್ತು. ನ್ಯೂಮನ್‌ ಹಾಗೂ ಕೆಲವೊಂದು ಅಗ್ರಗಣ್ಯ CEOಗಳಿಂದ 1999ರಲ್ಲಿ ಸಂಸ್ಥಾಪಿಸಲ್ಪಟ್ಟ CECP ಸಂಸ್ಥೆಯು 175ಕ್ಕೂ ಹೆಚ್ಚಿನ ಸದಸ್ಯರನ್ನು ಒಳಗೊಳ್ಳುವಷ್ಟು ದೊಡ್ಡದಾಗಿ ಬೆಳೆದಿದೆ. ಅಷ್ಟೇ ಅಲ್ಲ, ವಾರ್ಷಿಕ ಕಾರ್ಯಕಾರಿ ಸಮಾವೇಶಗಳು, ವ್ಯಾಪಕ ಮಾನದಂಡದ ಸಂಶೋಧನೆ, ಹಾಗೂ ಅತ್ಯುತ್ತಮ ಪರಿಪಾಠದ ಪ್ರಕಟಣೆಗಳನ್ನು ಹಮ್ಮಿಕೊಳ್ಳುವ ಮೂಲಕ, ಸಮರ್ಥನೀಯ ಹಾಗೂ ಕಾರ್ಯತಂತ್ರದ ಸಮುದಾಯ ಪಾಲುದಾರಿಕೆಗಳನ್ನು ಲೋಕೋಪಕಾರದ ಮೂಲಕ ಅಭಿವೃದ್ಧಿಪಡಿಸುವಲ್ಲಿ ಈ ಸಂಸ್ಥೆಯು ವ್ಯವಹಾರ ಸಮುದಾಯಕ್ಕೆ ಮಾರ್ಗದರ್ಶನವನ್ನು ನೀಡುತ್ತಿದೆ.

Givingback.org ನ್ಯೂಮನ್‌ನನ್ನು 2008ರ ಅತ್ಯಂತ ಉದಾರಿ ಗಣ್ಯವ್ಯಕ್ತಿ ಎಂದು ಹೆಸರಿಸಿತು. ವೈವಿಧ್ಯಮಯ ಅನಾಥಾಶ್ರಮಗಳಿಗೆ ನಿಧಿಗಳನ್ನು ವಿತರಿಸುವ ನ್ಯೂಮನ್‌'ಸ್‌ ಓನ್‌ ಫೌಂಡೇಷನ್‌ಗೆ, 2008ರ ವರ್ಷದಲ್ಲಿ ಅವನು 20,857,000 $ನಷ್ಟು ಹಣವನ್ನು ಕೊಡುಗೆಯಾಗಿ ನೀಡಿದ.

ನ್ಯೂಮನ್‌ನ ಸಾವಿನ ನಂತರ, "ಎಲ್‌'ಒಸ್ಸೆರ್‌ವಟೋರ್‌ ರೊಮಾನೊ" ಎಂಬ ಇಟಲಿಯ ವೃತ್ತಪತ್ರಿಕೆಯು (ರೋಮ್‌ನ ಪೀಠದ ಒಂದು "ಅರೆ-ಅಧಿಕೃತ" ಪತ್ರಿಕೆ) ನ್ಯೂಮನ್‌ನ ಲೋಕೋಪಕಾರವನ್ನು ಶ್ಲಾಘಿಸುವ ಪ್ರಕಟಣೆಯೊಂದನ್ನು ಪ್ರಕಟಿಸಿತು. "ನ್ಯೂಮನ್‌ ಓರ್ವ ಉದಾರ ಹೃದಯಿ, ಹಾಗೂ ಹಾಲಿವುಡ್‌ ನೆಲೆಗಳಲ್ಲಿ ಅಪರೂಪವಾಗಿರುವ ಘನತೆ ಮತ್ತು ಶೈಲಿಯನ್ನು ಒಳಗೊಂಡಿದ್ದ ನಟನಾಗಿದ್ದ" ಎಂದೂ ಸಹ ಈ ಪತ್ರಿಕೆಯು ವ್ಯಾಖ್ಯಾನಿಸಿತು.

ನಟನೆಯಿಂದ ನಿವೃತ್ತಿ
ಲೋಕೋಪಕಾರ
ಹೆಚ್ಚುವರಿ ಪ್ರಶಸ್ತಿಗಳು ಹಾಗೂ ಗೌರವಗಳು
ಪ್ರಮುಖ ಚಲನಚಿತ್ರಗಳು